|  |
| --- |
| Številka: 093-17/2025-9 |
| Ljubljana, 21. 10.. 2025 |
| EVA (če se akt objavi v Uradnem listu RS) |
| **GENERALNI SEKRETARIAT VLADE REPUBLIKE SLOVENIJE****gp.gs@gov.si** |
| ZADEVA: Informacija o nadaljevanju projekta Poti miru v Posočju za obdobje 2026–2030 – predlog za obravnavo - predlog za obravnavo |
| 1. Predlog sklepov vlade: |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22 in 57/25 – ZF) je Vlada Republike Slovenije na \_\_\_ seji dne \_\_\_, pod točko \_\_\_, sprejela naslednjiSKLEP1. Vlada Republike Slovenije se je seznanila z Informacijo o nadaljevanju projekta Poti miru v Posočju za obdobje 2026–2030, ki ga je pripravila Ustanova Fundacija Poti miru v Posočju in projekt podpira.
2. Vlada Republike Slovenije nalaga Ministrstvu za obrambo, Ministrstvo za visoko šolstvo, znanost in inovacije, Ministrstvu za gospodarstvo, turizem in šport in Ministrstvu za kulturo, da v okviru razdelilnika iz priloge k temu sklepu sofinancirajo nadaljevanje projekta v obdobju 2026–2030.

 Barbara Kolenko Helbl GENERALNA SEKRETARKAPriloga: * Razdelilnik sofinanciranje nadaljevanja projekta »Poti miru v Posočju po ministrstvih za obdobje 2026–2030.

Sklep prejmejo:* Ustanova Fundacija »Poti miru v Posočju«, Gregorčičeva ulica 8, 5222 Kobarid
* Ministrstva za obrambo
* Ministrstvo za visoko šolstvo, znanost in inovacije
* Ministrstva za gospodarstvo, turizem in šport
* Ministrstva za kulturo

V vednost: * Ministrstvo za finance
* Služba Vlade Republike Slovenije za zakonodajo
* Urad Vlade Republike Slovenije za komuniciranje
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| mag. Matjaž Ravbar, generalni direktor Direktorata za vojne veterane in vojaško dediščino, Ministrstvo za obrambo |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva: |
| Projekt »Poti miru v Posočju«, ki ga izvaja Ustanova »Fundacija Poti miru v Posočju«, je celostno zastavljen program ohranjanja vojaške dediščine iz obdobja prve svetovne vojne na območju nekdanje soške fronte. Vlada Republike Slovenije ga je prvič podprla s sklepom št. 634-06/2000-2 dne 21. 9. 2000 in zavezala ministrstva k financiranju, Ustanova pa je bila ustanovljena 1. 12. 2000.Ustanova s strokovnim delom povezuje raziskovanje, izobraževanje, ohranjanje dediščine, kulturno sodelovanje in razvoj trajnostnega turizma ter spodbuja čezmejno in evropsko sodelovanje. Čezmejna pot Pot miru od Alp do Jadrana, ki se razteza od Loga pod Mangartom do Trsta, meri 520 km in povezuje več kot 200 spomenikov. V zadnjem obdobju je projekt prerasel v evropsko prepoznavno pobudo Walk of Peace, ki povezuje institucije iz 11 držav ter je vključen v mednarodne mreže, kot so Interreg in Svet Evrope. Leta 2016 je bil vpisan tudi na Unescov poskusni seznam.Ustanova je s mnogimi slovenskimi institucijami izvedla številne evropske in državne projekte, popisala več kot 50.000 padlih vojakov in vzpostavila Zgodovinsko knjižnico, muzeje na prostem, Info center, obsežno spletno stran ter ustvarila mrežo partnerjev, dediščino soške fronte povezala v enotno pot. Aktivno sodeluje s slovenskimi in tujimi institucijami, izobražuje vodnike in mlade, pripravlja publikacije in razstave ter si prizadeva za vpis Evropske poti miru med Kulturne poti Sveta Evrope.Financiranje temelji na 27. členu Zakona o ustanovah (Uradni list RS, št. [70/05](https://www.uradni-list.si/glasilo-uradni-list-rs/vsebina/2005-01-3116) – uradno prečiščeno besedilo in [91/05](https://www.uradni-list.si/glasilo-uradni-list-rs/vsebina/2005-21-0103) – popr.). Sredstva ministrstev se namenjajo za izvedbo programa dela 2026–2030 v okviru tekočih transferov, zlasti za raziskovalno, izobraževalno, promocijsko, založniško, dokumentacijsko in obnovitveno dejavnost ter mednarodno dejavnost in pomoč pri urejanju vojnih grobišč. Ustanova ima status nevladne organizacije v javnem interesu na področju kulture. Ustanova ima velik pomen za lokalno, državno in evropsko okolje ter zagotavlja pomemben javni interes na področju ohranjanja kulturne in vojaške dediščine, zgodovine prve svetovne vojne, vojnih grobišč ter zgodovinsko-mirovnega turizma. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR:Projekt »Poti miru v Posočju« bo, skladno s sklepom Vlade Republike Slovenije, v obdobju 2026–2030 sofinanciran iz proračunskih sredstev državnega proračuna, ki so v posameznih letih (2026, 2027, 2028, 2029 in 2030) zagotovljena pri pristojnih ministrstvih. Ministrstvo za obrambo, Ministrstvo za visoko šolstvo, znanost in inovacije, Ministrstvo za gospodarstvo, turizem in šport in Ministrstvo za kulturo bodo na podlagi sklepa vlade z Ustanovo »Fundacija Poti miru v Posočju« sklenila pogodbo o sofinanciranju, v kateri bodo natančno opredeljene vse medsebojne pravice in obveznosti, višina finančnih sredstev, način poročanja, nadzora nad namensko porabo sredstev ter pogoji za morebitno prilagoditev ali prekinitev pogodbenega razmerja.Pogodbeni okvir bo usklajen s Programom dela Ustanove za obdobje 2026–2030, s poudarkom na zagotavljanju javnega interesa in transparentni porabi sredstev za namen raziskovanja, ohranjanja in predstavljanja dediščine prve svetovne vojne, vključno z razvojem Poti miru kot kulturne poti evropskega pomena. |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| Ministrstvo za obrambo  | 1911-25-0010 – Vojna grobišča in spominska obeležja | 230549 – Urejanje vojnih grobišč in spominskih obeležij |  | 80.000,00 EUR |
| Ministrstvo za visoko šolstvo, znanost in inovacije | 3360-26-0003 – Izvajanje ciljnih raziskav, recenzij in študij | 231779 -Promocija programov, financiranje recenzij in ekspertiz  |  | 70.000,00 EUR |
| Ministrstvo za gospodarstvo, turizem in šport | 2130-20-0008 - Dvig konkurenčnosti in prepoznavnosti slovenskega turizma | 231552 – Trženje in razvoj turizma |  | 35.000,00 EUR |
| Ministrstvo za kulturo | 3340-24-0028 – Varstvo kulturne dediščine | 131140 - Izvajanje Zakona o varstvu kulturne dediščine |  | 15.000,00 EUR |
| SKUPAJ |  | 200.000 EUR |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
| SKUPAJ |  |  |
| 7.b Predstavitev ocene finančnih posledic pod 40.000 EUR:(Samo če izberete NE pod točko 6.a.)/ |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: DA/NE
* Združenju občin Slovenije ZOS: DA/NE
* Združenju mestnih občin Slovenije ZMOS: DA/NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| 9. Predstavitev sodelovanja javnosti: |
| Gradivo je bilo predhodno objavljeno na spletni strani predlagatelja: | NE |
| Pri obravnavi gradiva sodelovanje javnosti ni bilo potrebno. V skladu s 9. členom Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14, 164/20, 35/21, 51/21 in 114/21) se javnosti ni povabilo k sodelovanju, ker gre za predlog sklepa vlade.  |
|  |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |
|  mag. Marko Lovše državni sekretar |

Priloge:

* Razdelilnik sofinanciranja »Fundacije Poti miru v Posočju« po ministrstvih v obdobju od 2026 do 2030.

**OBRAZLOŽITEV:**

Projekt »Poti miru v Posočju«, ki ga izvaja Ustanova »Fundacija Poti miru v Posočju«, predstavlja enega ključnih primerov celostnega in strokovno vodenega ohranjanja vojaške dediščine iz obdobja prve svetovne vojne v Sloveniji in širšem evropskem prostoru. Zasnovan je bil kot nacionalni in mednarodni projekt, ki združuje vrednote miru, spomina, raziskovanja, izobraževanja, kulturnega sodelovanja in trajnostnega turizma. V več kot dveh desetletjih delovanja je projekt izkazal vrhunske rezultate na strokovnem, kulturnem, raziskovalnem, promocijskem in povezovalnem področju.

Vlada Republike Slovenije (v nadaljnjem besedilu: Vlada RS) je na 17. seji dne 21. 9. 2000 s sklepom št. 634-06/2000-2 podprla pobudo za oblikovanje desetletnega nacionalnega in mednarodnega projekta »Posočje – Pot miru«. Ob tem je predlagala ustanovitev posebne fundacije, ki bo projekt izvajala, ter zavezala pristojna ministrstva k zagotavljanju financiranja. Na tej podlagi je bila 1. 12. 2000 ustanovljena neprofitna Ustanova »Fundacija Poti miru v Posočju«. Namen Ustanove je splošno koristen. Njeno delovanje je usmerjeno v obnovo, ohranjanje in predstavitev nacionalno in mednarodno pomembne zgodovinske dediščine iz obdobja prve svetovne vojne na območju soške fronte v študijske, izobraževalne in turistične namene.

Zaradi uspešnega izvajanja projekta v prvem desetletju je Vlada RS na 115. seji dne 6. 1. 2011 s sklepom št. 30301-6/2010/4 potrdila nadaljevanje projekta za obdobje 1. 1. 2011 do 31. 12. 2015. Za njegovo sofinanciranje so bila zadolžena: Ministrstvo za šolstvo, znanost in tehnologijo, Ministrstvo za obrambo in Ministrstvo za delo, družino, socialne zadeve in enake možnosti. Na 67. redni seji dne 16. 12. 2015 je Vlada RS s sklepom št. 30301-4/2015/5 potrdila nadaljnje izvajanje projekta v obdobju 1. 1. 2016 do 31. 12. 2020. Za sofinanciranje so bila zadolžena: Ministrstvo za visoko šolstvo, znanost in tehnologijo, Ministrstvo za obrambo in Ministrstvo za delo, družino, socialne zadeve in enake možnosti. Za obdobje 2021–2025 se je obstoječim sofinancerjem pridružilo še Ministrstvo za gospodarski razvoj in tehnologijo. Zaradi prenosa določenih nalog z Ministrstva za delo, družino, socialne zadeve in enake možnosti na Ministrstvo za obrambo to ministrstvo od leta 2023 ni več med sofinancerji. Ministrstvo za kulturo je leta 2020 na podlagi vloge Ustanove izdalo odločbo, s katero je Ustanova »Fundacija Poti miru v Posočju« pridobila status nevladne organizacije v javnem interesu na področju kulture.

Rezultati izvajanja projekta »Pot miru v Posočju« so izjemni in imajo pomemben učinek na območju Republike Slovenije, v čezmejnem prostoru in širše po Evropi. V zadnjih petih letih je projekt presegel lokalne in državne okvire ter postal primer dobre prakse v evropskem prostoru. Ustanova »Fundacija Poti miru v Posočju« skupaj z drugimi slovenskimi partnerji, zlasti Posoškim razvojnim centrom in ZRC SAZU, koordinira mrežo institucij, ki se ukvarjajo z dediščino prve svetovne vojne iz 11 držav (Slovenije, Italije, Avstrije, Madžarske, Slovaške, Poljske, Belgije, Češke, Bolgarije, Ukrajine in Francije). S podporo evropskih programov Interreg in v zadnjih dveh letih tudi znotraj pobude Evropske prestolnice kulture Nova Gorica–Gorica 2025, se čezmejna Pot miru intenzivno krepi, ob tem pa se razvija tudi širša Evropska pot miru. Ustanova je leta 2007 vzpostavila 100 km dolgo Pot miru v Zgornjem Posočju, nato pa skupaj z občinami in drugimi lokalnimi institucijami povezala posamezne zgodovinske poti na Sabotinu in Krasu v enotno regijsko pot. Leta 2015 je v okviru čezmejnega Interreg projekta Pot miru / Via di pace, na skupnem trgu med Novo Gorico in Gorico ter ob častnem pokroviteljstvu obeh predsednikov držav in prisotnosti slovenskega predsednika, odprla prvo čezmejno traso Poti miru od Alp do Jadrana, dolgo 370 km. Ta povezava nekoč razdeljenega obmejnega prostora Slovenije in Italije danes ponuja številne priložnosti za skupni raziskovalni in turistični razvoj. Trasa se je v naslednjih letih nadgrajevala; danes Pot miru, ki se začne v Logu pod Mangartom in konča v Trstu, meri 520 km. Poleg te poti je v idejo Poti miru vključenih še okoli 200 drugih spomenikov iz časa prve svetovne vojne, razpršenih med Ljubljano, Kranjsko Goro, Bohinjem, Logatcem in Pivko ter Ragogno in Benetkami.

Dediščina soške fronte in Pot miru v Sloveniji sta bili leta 2016 vpisani na Unesco poskusni seznam (<https://whc.unesco.org/en/tentativelists/6077/>). Pripravljen je bil tudi obsežen tehnični del nominacijskega dosjeja, ki bo služil nadaljnjemu razvoju za uvrstitev na Unescov seznam svetovne dediščine.

V času obeleževanja stoletnice prve svetovne vojne (2014–2018) je bila Ustanova ena izmed najbolj aktivnih članic Nacionalnega odbora za obeleževanje 100-letnic prve svetovne vojne ter koordinatorka in izvajalka številnih dogodkov in pobud. V letih 2018 in 2019 so bili na državni ravni postavljeni spomeniki padlim slovenskim vojakom v Ukrajini, Rusiji in na Poljskem, leta 2024 pa še na Slovaškem. Ustanova je bila v vse te aktivnosti intenzivno vključena. Kot projektni partner in pogosto tudi kot idejni vodja je Ustanova v prvih 20 letih delovanja izvedla 16 evropskih in državnih projektov. V zadnjem petletnem obdobju je leta 2022 uspešno zaključila strateški čezmejni projekt WALKofPEACE, ki je zaradi pandemije covida trajal do leta 2022, bil pa je že leta 2020 razglašen za najboljši Interreg projekt v Evropi. V novi finančni perspektivi Ustanova v sodelovanju s slovenskimi partnerji (ZRC SAZU, Posoški razvojni center in Občina Miren - Kostanjevica) izvaja dva projekta v okviru Programa Interreg Italija–Slovenija (Walk of Peace+, do februarja 2026, in BeWoP, do oktobra 2026, kjer nastopa kot vodilni partner) ter projekt GOV4PeaCE v okviru programa Interreg Centralna Evropa (od maja 2024 do oktobra 2026).

Ob investicijah, raziskovalnih in promocijskih dejavnostih, knjigi in filmu o Poti miru ter številnih kulturnih in strokovnih dogodkih, nastaja tudi dokumentacija ter mreža dobrih partnerjev za vpis Evropske poti miru med Kulturne poti Sveta Evrope ter nadaljnjega sodelovanja s spominskimi kraji prve svetovne vojne v Franciji in Belgiji, ki so že vpisani na Unesco seznam. Od ustanovitve naprej je Ustanova izvedla številne študijsko-izobraževalne aktivnosti: popis padlih vojakov, izdajanje publikacij, zbiranje gradiva v Zgodovinski knjižnici, pripravo razstav, organizacijo simpozijev in usposabljanje različnih ciljnih skupin. V prvem desetletju je Ustanova skupaj s Tolminskim muzejem in raziskovalcem Lovrom Galićem raziskala vojaška pokopališča v Zgornjem Posočju (9 pokopališč, približno 21.000 vojakov). V zadnjih 10 letih se osredotoča na območje Goriške in Krasa, v sodelovanju z ZRC SAZU je evidentiranih že 40 pokopališč s približno 50.000 pokopanimi. Nove raziskave in spletna stran bodo predstavljene javnosti jeseni letos.

V prvih letih so nastali večjezični vodniki in zgibanke za Zgornje Posočje, v zadnjem desetletju pa promocijski materiali za celotno traso od Alp do Jadrana. Pripravljene so bile razstave o soški fronti, vlogi žensk, letalstvu, dediščini ipd. V zadnjih letih Ustanova z znanjem in gradivom podpira razstave drugih institucij. Aktivno sodeluje na domačih in tujih strokovnih konferencah ter organizira številne predstavitve projekta za različne ciljne skupine v Sloveniji, Italiji in širše. V sodelovanju s Kobariškim muzejem in ZRC SAZU je izšla dvojezična knjiga »Zgodbe na Poti miru«, s spomini vojakov. V Zgodovinski knjižnici je zbranih okoli 3.390 knjig; letos je v pripravi nov prostor za knjižnico in dokumentacijski center. Ustanova redno organizira konference, v zadnjih letih predvsem o raziskovanju vojaških pokopališč. Izvaja izobraževanja za mlade, turistične vodnike, strokovno javnost doma in v tujini (v letu 2024 tudi za Unesco strokovnjake iz Francije in Belgije). Ob koncu letošnjega leta bo izdala knjigo »Dolga je pot do miru« (v slovenščini in italijanščini), nastalo v sodelovanju z novinarjema iz obeh držav. V sodelovanju z Občino Kobarid nastaja tudi »Kobariški zbornik«, ki bo predstavljen ob 30-letnici občine oktobra letos. Do danes je bilo obnovljenih 45 spomenikov in obeležij, urejeni so bili muzeji na prostem, postavljene informativne table, v obnovljeni spomeniško zaščiteni stavbi v Kobaridu pa deluje Informacijski center Poti miru. Ustanova pri vzdrževanju sodeluje z občinami, lastniki in Zavodom za varstvo kulturne dediščine. Vzpostavljena je celostna grafična in komunikacijska podoba projekta, ki jo uporabljajo tudi partnerji iz Furlanije - Julijske krajine. Realiziranih je bilo več deset dogodkov letno; v letih 2014–2018 tudi do 35 letno. Posneti so številni promocijski filmi, aktivni so profili na družbenih omrežjih (YouTube, Facebook, Instagram, LinkedIn). Projekt redno predstavljajo slovenski in tuji mediji. Letos je projekt Walk of Peace prejel priznanje »Connecting Cultures« na sejmu v Stuttgartu, predstavljen je bil tudi na berlinski borzi ITB, objavljen pa je bil tudi intervju za FAZ. Projekt raziskujejo študentje in strokovnjaki, zabeležen je tudi interes nemško-avstralske ekipe, ki pripravlja dokumentarni film o evropskih kulturnih poteh do leta 2028.

Vzpostavljena je čezmejna mreža vodnikov in ponudnikov, razvita je sodobna spletna stran [www.thewalkofpeace.com](http://www.thewalkofpeace.com) v treh jezikih, pripravljena aplikacija »Kobarid med prvo svetovno vojno« ter v razvoju aplikacija za celotno traso. Vzpostavljajo se dodatni info centri in mobilne informacijske točke. V letu 2025 bo Ustanova sodelovala na pomembnih dogodkih v Parizu, Verdunu, Roveretu in drugod, prav tako pa bo na Poti miru gostila predstavnike iz različnih držav, ki bodo razpravljali o vojni, miru, zgodovini in evropski prihodnosti. Ustanova sodeluje z raznovrstnimi organizacijami iz Slovenije, Italije (FJK, Veneto, Trentino-Alto Adige, Lombardije), Avstrije, Madžarske, Slovaške, Poljske, Bolgarije, Ukrajine, Belgije, Francije, Hrvaške in s Slovenci v Italiji. Zaradi uspešno izvedenih projektov in terenskih rezultatov je bila Pot miru vključena v program Letnega srečanja vseh Interreg programov, ki je marca potekal v sklopu GO!2025 v Novi Gorici in Gorici. Dediščino prve svetovne vojne ter čezmejno Pot miru od Alp do Jadrana, vključno z evropsko idejo Walk of Peace, je treba ne le ohranjati, temveč tudi nadgrajevati. Dosedanje zavzeto delo in doseženi rezultati Ustanove »Fundacija Poti miru v Posočju« ustvarjajo trdno podlago za nadaljnji razvoj na področju dediščinskih ved, čezmejnega sodelovanja in kulturnega turizma.

Sredstva, prejeta s strani ministrstev, sme Ustanova uporabiti izključno za izvajanje projekta, ki je predmet sofinanciranja, in sicer v okviru neinvesticijskih, torej tekočih transferov, skladno s Programom dela 2026–2030. Sofinanciranje je predvideno za naslednje vsebine:

* pridobivanje primarnega in sekundarnega arhivskega gradiva iz evropskih ustanov ter strokovno dokumentiranje, oblikovanje in proučevanje zgodovinskih virov iz obdobja prve svetovne vojne,
* delovanje Zgodovinske knjižnice z zbiranjem in hranjenjem gradiva o soški fronti, prvi svetovni vojni, vojnah nasploh ter domoznanstvu in zamejstvu,
* sodelovanje z izobraževalnimi in znanstvenimi ustanovami ter mediji doma in v tujini, izmenjava strokovnjakov in študentov, reprezentanca,
* upravljanje s projekti,
* organizacija in sodelovanje na znanstvenih in zgodovinskih simpozijih, posvetih in razstavah,
* izobraževanje in usposabljanje kadrov, ki delujejo v okviru Ustanove, ter usposabljanje vodnikov in drugih ciljnih skupin,
* aktivnosti za vpis dediščine prve svetovne vojne in Poti miru med Kulturne poti Sveta Evrope ter na Unescov seznam svetovne dediščine in druge evropske sezname,
* razvoj evropske znamke Pot miru / Walk of Peace z namenom povezovanja vseh nekdanjih bojišč prve svetovne vojne od zahoda do vzhoda Evrope,
* razvijanje založniške dejavnosti v tiskani in avdiovizualni obliki,
* vzpostavitev, vzdrževanje in promocija Poti miru od Alp do Jadrana,
* prenova in vzdrževanje interaktivne razstave o soški fronti ter Informacijskega centra Pot miru,
* aktivnosti mednarodnega sodelovanja pri umestitvi in uveljavljanju sodobnih spominskih obeležij in krajin,
* pridobivanje podatkov o vseh padlih vojakih na soški fronti in slovenskih vojakih na drugih frontah, priprava in vnos podatkov,
* obdelava ter posredovanje podatkov ministrstvom in drugim zainteresiranim deležnikom,
* promocija in druge aktivnosti za nadaljnji razvoj kulturnega turizma,
* pomoč pri urejanju vojnih grobišč in druge dediščine soške fronte.

Ustanova »Fundacija Poti miru v Posočju« ima izjemen pomen tako za lokalno okolje in regijo kot tudi za državo in širši evropski prostor. Njeno delovanje predstavlja pomemben javni interes na področju ohranjanja in predstavljanja vojaške dediščine, zgodovine prve svetovne vojne, vojnih grobišč ter zgodovinsko-mirovnega in trajnostnega kulturnega turizma. S povezovanjem znanstvene, izobraževalne, muzejske, promocijske, lokalne in mednarodne sfere zagotavlja dolgoročen razvoj tega področja ter utrjuje prepoznavnost Slovenije kot države, ki zavzeto varuje in vrednoti spomin na prelomna zgodovinska obdobja v evropskem duhu miru in sodelovanja.

MINISTRSTVO ZA OBRAMBO